stanford-oval/wikipedia huggingface dataset:
Case IH
Aiheesta muualla

Case IH nykyisen maahantuojansa NHK:n sivustolla
Case Ih entisen maahantuojansa Agritekin sivustolla (Arkistoitu – Internet Archive)
Case IH 7120 traktori.
Ruumiinavaus

| Ruumiinavaus |
| --- | --- |
 Michiel Jansz van Miereveltin maalaus ruumiinavauksesta 1617 anatomian oppitunnilla.
Tunnisteet
ICD-9-CM:  89.8
MeSH:  D001344
Ruumiinavaushuone.
Ruumiinavaus eli autopsia (sairaaloissa nimellä obduktio) on yleensä kuolinsyyn selvittämiseksi tehtävä kuolleen henkilön ruumiin tutkimus. Obduktiot voidaan luokitella lääketieteelliseen ja oikeuslääketieteelliseen obduktioon. Lääketieteellisessä obduktiossa tiedetään kuoleman aiheutuneen sairaudesta, mutta sairauden laatu on epävarma tai epäselvä. Oikeuslääketieteellinen ruumiinavaus suoritetaan poliisin pyynnöstä, kun epäillään kuolemanluokan olevan tapaturma tai kuolemaan liittyvän rikos. Vaikka ulkoiset vammat näyttäisivät olevan kuolinsyy, saattaa niihin johtaneen onnettomuuden taustalta löytyä muita syitä kuten huumaavat aineet tai myrkytys. Suomen laki edellyttää kuolinsyyn tutkimista aina mahdollisen henkirikoksen paljastamiseksi. Tämän vuoksi mm. yksinään kuolleet, jotka on löydetty joko kodeistaan tai muista paikoista, joutuvat oikeuslääketieteelliseen ruumiinavaukseen.
Lääketieteen opetukseen testamentatuille ruumiille tehtyä ruumiinavausta kutsutaan dissektioksi, erotukseksi obduktiosta. Dissektoitava ruumis on käsitelty formaliinilla, eikä siis haudattuna maatuisi. Siksi dissektoitu ruumis pitää opetuksen jälkeen polttohaudata.
Eläimelle tehtävää ruumiinavausta nimitetään nekropsiaksi.
Historia

Alkujaan ruumiinavauksia suoritettiin ihmisen anatomian tutkimiseksi. Jo muinaiset egyptiläiset olivat hyvin taitavia käsittelemään ihmisruumista, mistä on todisteena hyvin säilyneet muumiot. Roomalainen laki kielsi 150 eaa. ruumiinavaukset, mikä oli suuri takaisku anatomian ja lääketieteen kehitykselle. Uudella ajalla suurta kohua herättäneet anatomiset näytökset olivat aikoinaan suosittuja ja vihattuja. Näiden tieteellisyys oli toisinaan hyvinkin kyseenalaista.
Aiheesta muualla

Wikimedia Commonsissa on kuvia tai muita tiedostoja aiheesta .
Kuolemansyyn selvittäminen (Arkistoitu – Internet Archive) Sosiaali- ja terveysalan lupa- ja valvontavirasto Valvira.
Aleksi Mainio

Aleksi Yrjänä Mainio (s. 1979) on suomalainen filosofian tohtori ja poliittisen historian tutkija. Hän asuu Helsingissä ja osaksi Brysselissä.
Mainio väitteli tohtoriksi vuonna 2015 Helsingin yliopistossa, väitöskirja käsitteli valkoisten venäläisten emigranttien aseellisten ryhmien toimintaa Suomesta käsin Neuvostoliittoa vastaan 1918–1939. Mainio tutkii nykyisin Helsingin Sanomien kylmän sodan aikaista poliittista historiaa.
Aleksi Mainiolle myönnettiin Urho Kekkosen 70-vuotisjuhlasäätiön palkinto kirjasta Terroristien pesä : Suomi ja taistelu Venäjästä 1918–1939.
Teoksia

"Jaalan pyöveli" ja bolshevismin vastainen sota. Sulo Nykäsen elämä 1918–1924.  Suomen ja Pohjoismaiden historian pro gradu -työ, Helsingin yliopisto 2007
Pommeja Pietariin – aktivistit ja sabotaasi vuosina 1918–1919 teoksessa Suomi, terrorismi, Supo : Koira, joka ei haukkunut - Miksi ja miten Suomi on välttynyt terroristisen toiminnan leviämiseltä?. WSOY 2011
Armenialaisjuttu : Terrorismi ja poliittinen poliisi 1930-luvun alun Suomessa teoksessa Poliittisen väkivallan poluilla. Turun yliopisto, Turku 2014
Näkymätön sota : Suomi vastavallankumouksellisen terrorismin ja vakoilun tukialueena 1918–1939, väitöskirja. Helsingin yliopisto, Filosofian, historian, kulttuurin ja taiteiden tutkimuksen laitos. 2015
Terroristien pesä : Suomi ja taistelu Venäjästä 1918–1939. Kustannusosakeyhtiö Siltala, Helsinki 2015
Erkon kylmä sota : Helsingin Sanomat Moskovan varjossa. Siltala, Helsinki 2018
Vakoilijoita ja pomminheittäjiä. Viipurin venäläiset taistelujärjestöt ja virkavalta 1917–1939 teoksessa Politiikan ja jännitteiden Viipuri 1880–1939; toimittaneet Anu Koskivirta ja Aleksi Mainio. Viipurin Suomalaisen Kirjallisuusseuran toimitteita 21. 2. korj. painos Helsinki 2020  (Artikkeli digitaalisessa muodossa)
Jaalan pyöveli : vänrikki Sulo Nykäsen rikos ja rangaistus 1894-1941.  Helsinki:  Siltala, 2024.  ISBN 978-952-388-209-6
Toimitustöitä

Politiikan ja jännitteiden Viipuri 1880–1939; toimittaneet Anu Koskivirta ja Aleksi Mainio. Viipurin Suomalaisen Kirjallisuusseuran toimitteita 21. 2. korj. painos Helsinki 2020  (Teos digitaalisessa muodossa)
Aiheesta muualla

Aleksi Mainio : Lectio praecursoria : Näkymätön sota: Suomi vastavallankumouksellisen terrorismin ja vakoilun tukialueena 1918–1939, Ennen ja nyt : historian tietosanomat 2/2015
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat
Maitland Ward

Maitland Ward vuonna 2014.
Maitland Ward (s. 3. helmikuuta 1977 Long Beach, Kalifornia, Yhdysvallat) on kalifornialainen näyttelijä jonka muistettavin rooli on ollut Jessica Forrester yhdysvaltalaisessa saippuasarjassa Kauniit ja rohkeat. Hän esitti Jessica Forresteria tuotantokausilla 1994–1996. Muita televisiosarjoja, joissa Ward on esiintynyt ovat muun muassa Koti kuntoon, Isojen poikien leikit, Käytäväpeliä ja Hoidon tarpeessa. Hän on esiintynyt myös muun muassa elokuvassa White Chicks (2004).
Vuonna 2019 hän siirtyi pornonäyttelijäksi .
Valikoidut palkinnot

AVN-palkinto 2020: Paras naissivuosan näyttelijä, Paras kolmistaan tapahtuva seksikohtaus (kaksi naista ja mies), Fanien suosima Camming Cosplayer.
Aiheesta muualla

Maitland Ward Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Henkilöt:  Deutsche Synchronkartei  Elonet
Bellin noita

Bellin noita on Yhdysvaltojen eteläosien kansanperinteeseen kuuluva myyttinen kertomus, jonka keskiössä on 1800-luvulla Tennesseessä asunut Bellin perhe. Kertomuksen mukaan vuosina 1817-1821 Bellin perhettä riivasi enimmäkseen näkymätön olento, niin sanottu Bellin noita, joka pystyi puhumaan, muuttamaan muotoaan ja olemaan samaan aikaan useassa paikassa.
Kertomuksen synty

Oudot tapahtumat saivat alkunsa kun perheen isä John Bell näki pellollaan kummallisen eläimen, jolla oli koiran vartalo ja jäniksen pää. John ampui sitä, ja kun hän meni hakemaan eläimen ruumista, sitä ei ollut missään.
Räyhähenki oli väkivaltainen. Peittoja kiskottiin keskellä yötä, ja jos joku yritti vastustaa, sai näkymättömästä kädestä läimäyksen naamaansa ja joku myös kiskoi lapsia öisin hiuksista.
Johnin tyttärellä, Betsyllä oli kaksi kosijaa, Richard Powell ja Joshua Gardner. Joshuan vierailut johtivat siihen että Bellin noita piinasi Betsyä. Se pyysi "Betsy Bell hyvä, älä mene naimisiin Joshua Gardnerin kanssa". Betsy perui häät ja meni lopulta naimisiin Richard Powellin kanssa.
Bellin noita sai paikkakunnan asukkaat kiihkon valtaan, ja Adamsin kaupunkiin virtasi manaajia ja spiritualisteja.
Räyhähenki kunnioitti perheen äiti Lucy Belliä, jota se kohteli helläkätisemmin kuin muita.
Eräänä iltana henki ilmoitti perheelle, että "Olen päättänyt kummitella vanhalle Jackille (John Bell) niin kauan kuin hän on hengissä". Niinpä se kohdisti ilkeytensä Betsystä Johniin niin pahasti, että hän joutui jättämään työnsä ja lopulta vuoteen omaksi. Perhe totesi eräänä päivänä, että John oli lähes tajuton ja he kutsuivat lääkärin paikalle ja tämän saapuessa henki puhui taas: "Teidän on turha yrittää virvoittaa vanhaa Jackia. Tällä kertaa minä sain hänet." Yksi Johnin pojista huomasi lääkehyllyssä oudon pullon, jota kukaan ei ollut ennen nähnyt. Joku kysyikin noidalta, "Mikä tämä pullo oikein on?", ja siihen noita vastasi tuoneensa lääkkeen ja antaneensa sitä Johnille yöllä ja se teki hänestä lopun. Talon kissalle annettiin tätä outoa lääkettä ja se kuoli lähes heti. Pian John kuoli ja noita jätti perheen rauhaan.
Noidan viimeinen lupaus perheelle oli palata seitsemän vuoden kuluttua, ja kun se palasi, talossa ei asunut enää kuin Lucy ja kaksi hänen veljeään. Noita ei enää pahemmin piinannut heitä, vaan käyttäytyi kuin lähes harmiton räyhähenki.
Bellin noita viihteessä

Bellin noita on ollut suosittu aihe elokuvissa, kuten esimerkiksi seuraavissa: The Bell Witch Haunting (2004), An American Haunting (2005) ja Bell Witch: The Movie (2007). Lisäksi tanskalainen yhtye Mercyful Fate on julkaissut kappaleen "Bell Witch" albumillaan In The Shadows (1993).
Vuonna 1894 julkaistu taiteilijan näkemys Johnin kuolemasta.
Suurimmat hitit (Lost)

Suurimmat hitit (engl. Greatest Hits) on yhdysvaltalaisen draamasarjan Lostin (2004–2010) kolmannen tuotantokauden 21. jakso. Sen ovat käsikirjoittaneet vastaava tuottaja Edward Kitsis ja vastaava tuottaja Adam Horowitz. Sen on ohjannut tuottaja Stephen Williams. ”Suurimmat hitit” on järjestyksessään sarjan 70. jakso. Jakso esitettiin ensi kerran Yhdysvalloissa ABC-kanavalla 16. toukokuuta 2007, jolloin se saavutti 12 miljoonaa katsojaa. Se toi sarjan leikkaajille Golden Reel -palkintoehdokkuuden.
Jakson tarina sijoittuu joulukuuhun 2004, yli yhdeksänkymmentä päivää sen jälkeen kun Oceanic Airlinesin lento 815 törmäsi mysteeriselle saarelle. Osa lentoturman selviytyjistä valmistautuu saarella ennestään asuvien ”Toisten” hyökkäykseen, kun taas loput valmistautuvat saamaan yhteyden lähistöllä sijaitsevaan laivaan. Charlie Pace (Dominic Monaghan) muistelee elämänsä parhaimpia hetkiä, samalla kun hän valmistautuu toteuttamaan lähes varman itsemurhatehtävän.
Juoni

Toisten johtaja Ben Linus (Michael Emerson) käskee kymmenen miehen ryhmän menemään selviytyjien leiriin ja sieppaamaan kaikki raskaana olevat naiset tutkimuksia varten. Benin adoptoitu tytär Alex (Tania Raymonde) pyytää hänen poikaystäväänsä Karlia varoittamaan selviytyjiä tästä. Selviytyjien johtaja Jack Shephard (Matthew Fox) aikoo tappaa hyökkääjät Danielle Rousseaun (Mira Furlan) löytämällä dynamiitilla. Sayid Jarrah (Naveen Andrews), Jin Kwon (Daniel Dae Kim) ja Bernard Nadler (Sam Anderson) jäävät rannalle räjäyttämään dynamiitit Toisten saapuessa.
Desmond Hume (Henry Ian Cusick) on saanut ennustuksia Charlien kuolemasta jo jonkin aikaa. Hän kertoo Charlielle uusimmasta näystään: Charlien tyttöystävä Claire Littleton (Emilie de Ravin) ja tämän vauva Aaron pääsevät helikopterin kyydissä pois saarelta, jos Charlie kääntää erästä kytkintä Dharma Initiativen tutkimusasemalla. Lisäksi Charlien pitää kuolla, jotta ennustus toteutuu. Sayid kertoo Jackille ettei hän ole onnistunut lähettämään signaalia Naomi Dorrit (Marsha Thomason) satelliittipuhelimella, koska Rousseaun hätäsignaali tukkii taajuutta. Mutta vaikka hätäsignaali kytkettäisiin pos päältä, puhelin ei pystyisi lähettämään signaalia, sillä Ben käyttää Dharman Peili-tutkimusasemaa häiritäkseen saaren kaikkia signaaleja. Selviytyjät tarvitsevat jonkun kääntämään kytkintä asemalla, mikä on lähes varma itsemurhatehtävä; Charlie ilmoittautuu vapaaehtoiseksi.
Naomi kertoo Charlielle, että tämän rockyhtye Drive Shaft julkaisi sen suurimpia hittejä sisältävän kokoelma-albumin, kun tieto lentoturmasta ja Charlien ilmeisestä kuolemasta uutisoitiin. Takaumissa näytetään Charlien elämän parhaimmat hetket, jotka hän kirjoittaa paperille ja antaa Desmondin kautta Clairelle. Charlien lista laskevassa järjestyksessä:
Kun hän kuuli yhtyeensä hitin radiosta ensimmäistä kertaa.
Kun hänen isänsä opetti häntä uimaan.
Kun hänen veljensä Liam antoi hänelle heidän isoisänsä DS-sormuksen, jonka mukaan Drive Shaft on nimetty.
Kun hänen varkaalta pelastamansa nainen kutsui häntä sankariksi.
Yö, jona hän tapasi Clairen.
Ennen lähtemistään, Charlie vakuuttaa Clairelle, että hän selviää, suutelee tätä ja jättää sormuksensa Aaronin kehtoon. Kun Charlie ja Desmond saapuvat veneellä aseman ylle, Charlie lyö Desmondin airolla tajuttomaksi, ja sukeltaa veteen. Päästyään asemalle, kaksi naista, Greta (Lana Parilla) ja Bonnie (Tracy Middendorf), osoittavat Charlieta aseella.
Tuotanto

Saarella tapahtuvat kohtaukset kuvattiin 9.–12. huhtikuuta 2007 välisenä aikana. Jakson yksityiskohtainen juonikuvaus päätyi internetiin ennen jakson esittämistä. Disney tutki vuotoa. Dharma-aseman nimi on otettu Lewis Carrollin romaanista Liisan seikkailut peilimaailmassa. Dominic Monaghan otti mallia Leonardo DiCaprion suorituksesta Titanicissa, ja avasi hetkeksi suunsa veden alla, jotta näyttäisi siltä, että hän olisi suuremmassa vaarassa.
Vierailevat näyttelijät

| --- | --- |
 Tania Raymonde  Blake Bashoff  Nestor Carbonell  Mira Furlan  Brian Goodman  Marsha Thomason  Neil Hopkins  John Henry Canavan :  L. Scott Caldwell  Sam Anderson  Lana Parrilla  Tracy Middendorf  Andrea Gabriel  Jeremy Shada  Zack Shada  Joshua Hancock
Aiheesta muualla

”Suurimmat hitit” Internet Movie Databasessa (englanniksi)
| n k Lost-jaksot |
| --- | --- |
1. tuotantokausi: ”Vaellus”
2. tuotantokausi:  
3. tuotantokausi: ”Suurimmat hitit” ”Peili”
4. tuotantokausi: ”Vakio”
5. tuotantokausi:  
6. tuotantokausi: ”Loppu”
Enderbury

Enderbury avaruudesta kuvattuna.
| --- | --- |
Sijainti:  Phoenixsaaret Kiribati
Vesialue:  Tyynimeri 
Pinta-ala:  5 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Enderbury on Tyynellämerellä sijaitseva pieni, Phoenixsaariin kuuluva asumaton atolli, joka on 1,6 kilometriä leveä ja 4,8 kilometriä pitkä. Vuosina 1939–1979 se muodosti naapurinsa Kantonin (myös nimellä Abariringa) kanssa Kanton ja Enderbury -saarten yhteishallintoalueen. Sen jälkeen se siirtyi Kiribatin tasavallan hallintaan.
Saari on maastoltaan tasainen ja paljas, korkeus merenpinnasta vaihtelee neljästä seitsemään metriin. Kasvillisuus koostuu matalista pensaista ja muutamista palmupuuryhmistä. Linnusto on runsas, kuten myös rottakanta. Saarella on ollut aiemmin villiintyneitä kotikissoja, jotka aiheuttivat huomattavaa tuhoa alkuperäiseläimistölle, mutta sittemmin kanta on hävitetty.
Enderbury löydettiin vuonna 1823. Löydön teki valaanpyyntialus Transitin kapteeni James J. Coffin, joka nimesi saaren Lontoon valaanpyyntiyhtiön omistajan Samuel Enderbyn mukaan. Nimi Enderbury perustuu kirjoitusvirheeseen. Kiinnostus saareen heräsi vuonna 1860 sen guanoesiintymien johdosta.
Arvopohjainen realismi

Arvopohjainen realismi on Alexander Stubbin käyttämä termi, joka kuvaa Suomen ulkopoliittista linjaa. Käsitteen sisältö on epäselvä.
Ulkopoliittisen instituutin tutkijan Matti Pesun mukaan Stubb on vakiinnuttamassa ”arvopohjaista realismia” Suomen ulkopolitiikan johtoajatukseksi. Tässä se on korvannut aiemman, Sauli Niinistön ajaman ”aktiivisen vakauspolitiikan”.
Lanseeraus

Stubb puhui "arvopohjaisesta realismista" presidentinvaalikampanjansa aikana 28.10.2023. Kampanjaohjelmassaan (14.11.2023) Stubb ilmoitti sen olevan ulkopoliittisen linjansa ja lupasi tekevänsä presidenttinä töitä sen eteen, että Suomi ajaisi maailmassa "arvopohjaista reaalipolitiikkaa".
Virkaanastujaispuheessaan 1.3.2024 presidentti Stubb julisti, että "Suomen ulko- ja turvallisuuspolitiikka perustuu arvopohjaiseen realismiin."
Käsite esiintyi valtioneuvoston Ulko- ja turvallisuuspoliittisessa selonteossa (20.6.2024).
Tarkoitus

Presidentinvaalikampanjansa aikana Stubb julisti:
Arvojamme en uhraa, mutta yhteistyötä olen valmis tekemään. Kutsukaamme sitä arvopohjaiseksi realismiksi.
Virkaanastujaispuheessaan Stubb täsmensi termiään seuraavasti:
Meidän ulkopolitiikkamme peruskivet on siis muurattu länsimaisiin arvoihin – kuten demokratiaan, oikeusvaltioon ja ihmisoikeuksiin. Me uskomme yhteistyöhön ja kansainväliseen sääntöpohjaiseen järjestykseen.

Samalla turvallisuuspolitiikkamme tukeutuu realismiin. Siksi ylläpidämme vahvaa puolustusta – nyt osana liittokuntaa. Realismia on myös ymmärtää, että maailman suuria haasteita ei voida ratkaista vain sellaisten maiden kanssa, jotka ovat kanssamme samaa mieltä.
Ulko- ja turvallisuuspoliittisessa selonteossa (2024) termi esiintyi seuraavasti:
Suomen ulko- ja turvallisuuspolitiikka perustuu arvopohjaiseen realismiin. Pidämme kiinni meille tärkeistä ja keskeisistä arvoista, kuten demokratiasta, oikeusvaltioperiaatteesta, kansainvälisestä oikeudesta ja ihmisoikeuksista, rauhasta, tasa-arvosta ja yhdenvertaisuudesta. Samalla olemme valmiita vuoropuheluun myös sellaisten maiden kanssa, jotka eivät jaa näkemyksiämme ja arvojamme.
Suurlähettiläskokouksessa 27.8.2024 Stubb ilmoitti:
Määrittelen arvopohjaisen realismin kokoelmana universaaleja, vapaudesta, ihmisoikeuksista ja kansainvälisistä säännöistä nousevia arvoja, jotka huomioivat myös globaalin monimuotoisuuden, kansallisvaltioiden, alueiden ja kulttuurin sekä historian realiteetit. Maailman ongelmia ei ratkaista vain niiden kanssa, jotka ovat kanssamme samaa mieltä.
Tulkintoja ja kritiikkiä

Iltalehden vastaava päätoimittaja Perttu Kauppinen kirjoitti:
On kokolailla selvää, miten tämä ”arvopohjainen realismi” eroaa idealismista. Jos Suomen ulkopolitiikka olisi idealistista, emme esimerkiksi ostaisi ilmatorjuntajärjestelmää sotaa käyvästä Israelista vaan sen sijaan olisimme etunenässä tunnustamassa Palestiinan valtiota.
Arvopohjaisen realismin erottaminen siitä perinteisestä tavallisesta realismista onkin sitten käytännössä mahdotonta. Välillä arvot voivat nousta esiin, mutta käytännössä realismi kuitenkin määrää. Kukaan ei voi sanoa, miten Suomen ulkopolitiikka olisi eronnut nykyisestä, jos Stubbin arvopohjaisuuden sijaan liputtaisimme ihan vaan realistisen ulkopolitiikan puolesta.
Siinä mielessä termi on kuitenkin nerokas, että se takaa Stubbille suurimman mahdollisen liikkumatilan. Mikä tahansa ratkaisu on aina perusteltavissa ylevästi arvopohjaiseksi tai maanläheisesti realismiksi.
Tutkijatohtori Mikko T. Huttusen mukaan arvopohjainen realismi ei tarjoa mitään yksiselitteistä politiikan linjaa, vaan se voi tarkoittaa mitä tahansa. Kaikki myös tietävät tämän ja ovat vieläpä tyytyväisiä tilanteeseen. Tämän termin myötä kansainvälisissä suhteissa voidaan painottaa täysin tilannekohtaisesti joko arvoja tai realismia. Suomen aiempi – ja kenties kaikkien valtioiden kaikki politiikka – pitää sisällään vastaavanlaisen ristiriitojen häivyttämiseen tähtäävän pyrkimyksen, jota voitaisiin nimittää yhtä hyvin vaikka  ”idealistiseksi reaalipolitiikaksi”, ”ihmisoikeusvastaiseksi humanismiksi” tai ”järkiperäiseksi haihatteluksi”. Sen ansiosta kaikki voivat ainakin mielikuvissaan saada sitä, mitä haluavatkin.
Aiheesta muualla

"Arvopohjainen realismi" käytännössä Ville Rannan pilapiirros
Englannin Valioliigan kausi 2006–2007

| Valioliigan kausi 2006–2007 |
| --- | --- |
Joukkueiden määrä:  20
Ajankohta:  19. elokuuta 2006 –  13. toukokuuta 2007
Mestari:  Manchester United
Pudonneet joukkueet:  Charlton Watford Sheffield United
  ← 2005–2006 :  2007–2008 → 
Englannin Valioliigan kausi 2006–2007 alkoi 19. elokuuta 2006 ja päättyi 13. toukokuuta 2007. Mestaruuden vei Manchester United. Mestaruuskamppailu Chelsean kanssa ratkesi kaksi kierrosta ennen kauden päätöstä Chelsean pelattua 1-1-tasapelin Arsenalin kanssa, jolloin Manchester United oli tavoittamattomassa 7 pisteen johdossa. Kolmanneksi sijoittui Liverpool FC ja neljänneksi ja viimeiselle Mestarien liigan karsijanpaikalle Arsenal. Liigasta putosivat Charlton, Watford ja Sheffield United. Maalikuninkuuden voitti Chelsean Didier Drogba 20 osumalla.
Sarjataulukko

|  Sij |  Seura |  O |  V |  T |  H |  TM |  PM |  MS |  P |  Kommentti |
| --- | --- | --- | --- | --- | --- | --- | --- | --- | --- | --- |
| 1 | Manchester United | 38 | 28 | 5 | 5 | 83 | 27 | +56 | 89 | Mestarienliigaan |
| 2  | Chelsea | 38 | 24 | 11 | 3 | 64 | 24 | +40 | 83 | Mestarienliigaan |
| 3 | Liverpool | 38 | 20 | 8 | 10 | 57 | 27 | +30 | 68 |  Mestarien liigankarsintaan |
| 4 | Arsenal | 38 | 19 | 11 | 8 | 63 | 35 | +28 | 68 |  Mestarien liigankarsintaan |
| 5 | Tottenham Hotspur | 38 | 17 | 9 | 12 | 57 | 54 | +3 | 60 | UEFA Cupiin1 |
| 6 | Everton | 38 | 15 | 13 | 10 | 52 | 36 | +16 | 58 | UEFA Cupiin1 |
| 7 | Bolton Wanderers | 38 | 16 | 8 | 14 | 47 | 52 | -5 | 56 | UEFA Cupiin1 |
| 8 | Reading | 38 | 16 | 7 | 15 | 52 | 47 | +5 | 55 |  |
| 9 | Portsmouth | 38 | 14 | 12 | 12 | 45 | 42 | +3 | 54 |  |
| 10 | Blackburn Rovers | 38 | 15 | 7 | 16 | 52 | 54 | -2 | 52 | Intertoto Cupiin2 |
| 11 | Aston Villa | 38 | 11 | 17 | 10 | 43 | 41 | +2 | 50 |  |
| 12 | Middlesbrough | 38 | 12 | 10 | 16 | 44 | 49 | -5 | 46 |  |
| 13 | Newcastle United | 38 | 11 | 10 | 17 | 38 | 47 | -9 | 43 |  |
| 14 | Manchester City | 38 | 11 | 9 | 18 | 29 | 44 | -15 | 42 |  |
| 15 | West Ham United | 38 | 12 | 5 | 21 | 35 | 59 | -24 | 41 |  |
| 16 | Fulham | 38 | 8 | 15 | 15 | 38 | 60 | -22 | 39 |  |
| 17 | Wigan Athletic | 38 | 10 | 8 | 20 | 37 | 59 | -22 | 38 |  |
| 18 | Sheffield United (P) | 38 | 10 | 8 | 20 | 32 | 55 | -23 | 38 | Putoaminen Mestaruussarjaan |
| 19 | Charlton Athletic (P) | 38 | 8 | 10 | 20 | 34 | 60 | -26 | 34 | Putoaminen Mestaruussarjaan |
| 20 | Watford (P) | 38 | 5 | 13 | 20 | 29 | 59 | -30 | 28 | Putoaminen Mestaruussarjaan |

O = Pelatut ottelut; V = Voitot; T = Tasapelit; H = Häviöt; TM = Tehdyt maalit; PM= Päästetyt maalit; MS = Maalisuhde; P = Pisteet
1. UEFA Cupiin pääsevät liigassa viidenneksi sijoittunut sekä FA Cupin ja Englannin Liigacupin voittajat. Koska cupien voittaja ja kakkoset ovat selvinneet Mestarien liigaan, niiden UEFA Cup-paikat menevät liigassa sijoille 6. ja 7. sijoittuneille.
2. Intertoto Cupiin pääsee korkeimmalle sijoittunut joukkue, jolla ei ole UEFA Cup-paikkaa. Portsmouth ja Reading eivät halunneet osallistua, joten paikka meni Blackburnille.